  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиын пу скульптураосъя «Тэль» фестиваль (0+) ортче. Укмыс кибашлыос Удмурт ботанической садын калыккылосысь нюлэс лулъёсын арт-объектъёс лэсьтозы. Со сярысь элькун тӧролэн но кивалтэтлэн пресс-службаез ивортӥз. Азьланяз скульптураос садэтӥ туризъя маршрутэз черебматозы. Пу скульптурая «Тэль» фестиваль элькунын улӥсьёслэсь истори но лулчеберет кылёсэн тунсыкъяськонзэс будэтон, котыр вылосэз утьыны мылкыдзэс ӝутон понна радъяське.  « Удмурт ботанической сад быдӟалаезъя Приволжск федерал округын нырысетӥез, нош быдэс Россиын витетӥез луэ - солэн быдӟалаез 676 гектар. Татын берло дыре мерттэм будосъёс вашкала нюлэсъёсын ӵош будо. Куке но отын кык монастырь но одӥг часовня интыяськӥзы, ас вакытаз соос нюлэсъёсты корамлэсь утизы. Нюлэсэн герӟаськем лулчеберет но история та интылэн бадӟым люкетз луэ. Ӵапак соин ик «Тэль» фестиваль Удмуртиысь кибашлыослы твочествозы пыр инкуазьмылэсь чеберзэ но солэсь мифической утисьёстэ возматыны усто луонлык луиз » Денис Удалов, Удмуртиысь инкуазь узырлыкъёсъя но инкуазез утёнъя министр Фестиваль улсын Нюлэскузёлэсь, Мудор Кызлэсь, Вумуртлэсь скульптураоссэ быдэстозы. Кибашлыослэсь ужамзэсм учкыны, соосын вераськыны 29-тӥ куарусёнозь луоз. Пыронэз дунтэк. Сад Гольян трактын Вуж Казьмас но Забегал гуртъёс вискын интыяське. Тодэ вайытом, Удмуртиын нюлэсъёсын тылпу потонлы бадӟым кышкытлык 2-тӥ коньывуонозь возиськоз. Тегъёс: нюлэс инкуазь скульптураос фестиваль Удмуртия  